CELEX: 62007CJ0293
Language: hu
Date: 2008-12-11
Title: A Bíróság (második tanács) 2008. december 11-i ítélete. # Az Európai Közösségek Bizottsága kontra Görög Köztársaság. # Tagállami kötelezettségszegés - 79/409/EGK és 92/43/EGK irányelv - A vadon élő madarak védelme - Különleges védelmi területek - Elégtelen védelmi intézkedések. # C-293/07. sz. ügy

A Bíróság (második tanács) 2008. december 11‑i ítélete – Bizottság kontra Görögország
      (C‑293/07. sz. ügy)
      „Tagállami kötelezettségszegés – 79/409/EGK és 92/43/EGK irányelv – A vadon élő madarak védelme – Különleges védelmi területek – Elégtelen védelmi intézkedések”
      1.                     Környezet – A vadon élő madarak védelme – 79/409 irányelv – Különleges védelmi intézkedések (a 92/43 irányelv 6. cikke (2)–(4) bekezdésével
            módosított 79/409 tanácsi irányelv, 4. cikk, (1) és (2) bekezdés, valamint 4. cikk, (4) bekezdés) (vö. 21–23., 36. pont és
            a rendelkező rész 1. pontja)
      2.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher(vö. 32. pont)
      Tárgy
      
         
               Tagállami kötelezettségszegés – A vadon élő madarak védelméről szóló, 1979. április 2‑i 79/409/EGK tanácsi irányelv (HL L 103.,
                  1. o..; magyar nyelvű különkiadás 15. fejezet, 1. kötet, 98. o.) 4. cikke (1) és (2) bekezdésének és ugyanezen irányelvnek
                  a természetes élőhelyek, valamint a vadon élő állatok és növények védelméről szóló, 1992. május 21‑i 92/43/EGK tanácsi irányelv
                  (HL L 206., 7. o.; magyar nyelvű különkiadás 15. fejezet, 2. kötet, 102. o.) 6. cikke (2)–(4) bekezdésével módosított 4. cikke
                  (4) bekezdése együttes rendelkezésének megsértése – A különleges védelmi területek (KVT) védelmének hiánya – Olyan tevékenységek
                  folytatása, amelyek alkalmasak arra, hogy megsértsék a KVT épségét, továbbá arra, hogy negatív következményeket okozzanak
                  a KVT védelmi célkitűzései, valamint azon fajok tekintetében, amelyek számára e területeket kijelölték.
               
            Rendelkező rész
      1)         A Görög Köztársaság – mivel nem fogadott el minden ahhoz szükséges intézkedést, hogy létrehozza és alkalmazza azt a koherens,
         egyedi és teljes szabályozást, amely alkalmas arra, hogy biztosítsa a kijelölt különleges védelmi területek fenntartható kezelését
         és hatékony védelmét, figyelemmel a vadon élő madarak védelméről szóló, 1979. április 2‑i 79/409/EGK tanácsi irányelv védelmi
         célkitűzéseire – nem teljesítette az ezen irányelv 4. cikke (1) és (2) bekezdésének és ugyanezen irányelv 4. cikke (4) bekezdésének
         a természetes élőhelyek, valamint a vadon élő állatok és növények védelméről szóló, 1992. május 21‑i 92/43/EGK tanácsi irányelv
         6. cikke (2) bekezdésével módosított első mondatának együttes rendelkezéseiből eredő kötelezettségeit.
      
      2)         A Bíróság a keresetet ezt meghaladó részében elutasítja.
      3)         A Bíróság a Görög Köztársaságot kötelezi a költségek viselésére.